
%Juamvis  summo  studio  atque  labore  praeclarissimi  nostrae  aetatis 
anatomici  centra  systematis  nervosi  perscrutati  sint,  tamen  horum  or- 
ganorum notitiam  non  ad  eum,  quem  physiologi  desiderant,  finem  per- 
ductam esse,  constat  inter  omnes.  Quibus  ex  viris  hac  de  re  optime 
meritis  haud  infimum  sane  locum  obtinet  Stillingius,  quippe  qui  duobus 
libellis  novam  methodum  a se  initam  promulgaverit,  adjunctis  iconibus 
praestantissimis  iisque  tam  blandis,  ut  facile  seducaris  in  opinionem, 
rem  iis  esse  decisam  atque  omnibus  numeris  absolutam.  Accuratius 
vero  disquirenti  methodum  illam  Stillingii  non  solum  illa  sententia  mox 
cadet  ad  irritum,  sed  etiam  denuo  ei  elucebit,  quantis  difficultatibus 
hae  disquisitiones  sint  obnoxiae. 

Equidem,  qui  summos  in  medicina  honores  sum  assecuturus,  nul- 
lam materiam  magis  idoneam  putavi,  quae  dissertatione  mea  tractetur, 
quam  disquisitionum  Stillingii  reiterationem. 

Quo  major  vero  fides  tribuatur  meis  observationibus,  praemitto, 

eas  institutas  esse  una  cum  viro  doctissimo  Ludwig , collega  meo  con- 
junctissimo, ita  ut  nihil  iis  insit,  in  quo  ille  mecurn  non  consentiat. 

Denique  non  possum,  quin  ex  animo  gratias  agam  viro  ornatissimo 
Fick,  instituti  anatomici  directori,  qui  attentam  his  disquisitionibus 
impenderit  mentem,  atque  summa  humanitate  me  sublevaverit  necessa- 
riorum instrumentorum  ex  instituto  anatomico  usum  ac  praeparatorum 
ad  rem  spectantium  copiam  mihi  concedens. 


INTRODUCTIO. 


^Observationes,  quas  Stillingius  in  suis  scriptis  de  textura  et  functione  medullae 
spinalis  atque  oblongatae  in  vulgus  edidit,  magis  vero  praestantissimae  icones,  quas 
his  praecipue  secundo  libello  suarum  observationum  adjunxit;  mentem  summorum  in 
Germania  anatomicorum  ad  se  adtenderunt,  ita  ut  diversa  de  iis  criticorum  judicia 
inde  promonaverint.  Etiamsi  vero  eximii  microscopici  mox  eo  consentirent,  ut  quoad 
rationes  texturae  nonnulla  in  iis  desiderarentur,  tamen  minime  erat  dubium,  quin  in- 
primis  iis,  qaae  ad  rationes  structurae  attinent,  multa  nova  eademque  praecipua 
insint 4). 

Perscrutantes  hujus  assensionis  causam  historia  anatomiae  docemur,  novitatem 
eorum,  quae  Stillingius  observavit,  hanc  causam  non  praebuisse.  Etenim  jam  dudum 
nonnullae  principales  Stillingii  hypotheses  de  structura  medullae  spinalis,  praecipue  illa 
gravissima,  quod  nervorum  radices  ex  cinerea  substantia  proficiscantur,  cognitae  sunt; 
id  quod  meliores  monographias  de  medulla  spinali,  imo  etiam  meliora  compendia 
anatomica  perlustrantes  facile  habebimus  persuasum.  Equidem  hoc  loco  id  tantum 
agam,  ut  nonnulla  exempla  commemorem,  ex  quibus  eluceat,  hoc  dicto  minime  Stil- 
lingium  offendi. 

1)  Valentin.  Repertor.  VIII.  94.  — MuelleSs  Archiv,  Bericht  uber  die  Fortschritte  d.  Physio- 
logie  im  Jahre  1842  v.  K.  B.  Reichert , pag.  CCI.  — Ibid.  Bischoff , Ber.  uber  d.  Fortschritte  d. 
Physiologie  im  Jahr  1842  CLII. 

Jam  Bellingeri  *)  ab  hinc  plus  viginti  annis  contendit,  inter  partem  quandam 
posteriorum  et  anteriorum  radicum  atque  cineream  substantiam  immediatum  intercedere 
nexum.  Eandem  sententiam  defendit  Arnold 1  2),.  qui  quidem  satis  lucidis  verbis  in 
scripto  supra  laudato  hanc  rem  tractat,  ubi  simul  consentientem  sententiam  Graigneri 
profert.  Denique  Hannover  3)  et  Longet  4) , accuratius  disquisitionibus  institutis,  ei 
accesserunt. 

Quamvis  vero  omnes  hae  observationes  eo  a Stillingio  abhorreant,  quod  iis  non 
pro  certo,  nervos  eo,  quo  e medulla  exeunt,  loco  oriri,  contenditur,  tamen  etiam  hac 
ratione  similes  observationes  jam  antea  in  vulgus  emanarunt.  Commemoramus  modo 
adumbrationes  cinereae  substantiae  medullae  spinalis  autore  Arnoldo  5),  et  mensiones 
a W^ebero  institutas  6). 

Ex  quibus  adhuc  dictis  satis  dilucide  nobis  apparere  videtur,  Siillingium  dis- 
quisitionibus suis  vindicare  non  posse  novitatem,  sed  tantummodo  facta  jam  antea 
nota  partim  confirmare  partim  amplificare. 

Sed  etiam  aliae  principales,  quas  Stillwgius  commemorat,  observationes  tantum- 
modo confirmant  alias  ab  aliis  institutas.  Huc  pertinet  inprimis  sententia  satis  memo- 
rabilis atque  summi  momenti,  a cinerea  substantia  permultas  fibras  originem  ducere, 
quae  in  ipsa  medulla  spinali  maneant  et  pro  nervis  vasorum  judicandae  sint.  Quas 
quidem  fibras  commemorant  Keuffel , Richetti  et  Rolando  7),  qui  tamen  eas  pro- 
cessus piae  matris  esse  censent. 


1)  De  medulla  spinali  nervisque  ex  iis  prodeuntibus.  Aug.  Taurinor.  1823.  tfnd  hieraus  in 
E.  H.  Weber’s  Handbuch  der  Anatomie  III.  394. 

2)  Bemerkungen  iiber  d.  Bau  d.  Hirns  u.  Riickenmarks  v.  Friedr . Arnold,  Ziirich  1835.  pag  15. 

3)  Die  Ciiromsaure , eiu  vorzugliches  Miltel  bei  mikroskop.  Untersuchungen.  — MuelleFs  Ar- 
cliiv  1840. 

4)  Anatomie  et  Physiologie  du  systeme  nerveux  de  1’homme  etc.  Paris  1842.  I.  pag.  824. 

5)  1.  c.  pag.  9. 

6)  Muelleds  Handbuch  den  Physiologie  pag.  526. 

7)  E.  H,  Weber  h c.  pag.  392. 

Sin  vero  non  erant  novae  detectiones,  quae  ad  scriptum  Stillingii  oculos  virorum 
doctorum  converterent:  methodus  disquirendi  ab  eo  inita  fuerit,  necesse  est.  Sine 
dubio  pro  haud  levi ^ fortasse  pro  uno  summorum  progressuum  in  recentiori  anatomia 
habendum  sit,  simplicem  methodum  invenisse,  cujus  ope  tam  accurate,  sicut  a Stil~ 
lingio  factum  est,  rationes,  quae  inter  fibras  medullae  spinalis  intercedunt,  possint 
erui.  Quia  vero  ii,  qui  ex  hac  methodo  a Stillingio  inventa  redundant',  fructus,  illa 
quae  antea  modo  infirme  demonstrari  potuerunt,  complent:  facile  propitii  esse  possu- 
mus, qui  huic  methodo  fidem  tribuamus. 1 2 3  4 

Quum  autem  auxiliis  a Stillingio  praebitis  statuantur  nova  eademque  summi  mo- 
menti, quae  partim  aliis  gravissimis  rationibus,  a Hannover  4) , J^ill^),  Ifelrnholz 
Koellilcer  4)  tractatis,  postulantur:  summum  disciplinae  commodum  afferet,  Stillingii 
methodum  disquirere  atque  accuratissime  perscrutari.  Omnino  autem  statuere  possumus, 
perscrutationem  methodi,  cui  novi  atque  certi  quiddam  debeamus,  huic  ipsi  demum 
verum  tribuere  pretium,  cujus  quidem  rei,  proh  dolor,  a physiologis  parum  habetur 
rationis. 

nEx  nostra,  quae  insequitur,  disquisitione  de  Stillingii  methodo  perspicietur, 
hanc,  quatenus  res  nunc  dijudicari  possit,  nos  quidem  copia  novarum  sententiarum 
locupletasse,  simul  vero  has  tam  parum  dilucidas  atque  omnino  probandas  esse,  ut 
non  possimus,  quin  multa,  quae  Stillingius  ex  his  colligit,  pro  hypothesibus  neutiquam 
laudandis,  habeamus.  Tum  vero  demum  harum  hypothesium  vera  fides  constabit, 
quum  Stillingius  numerum  quendam  fontium,  ex  quibus  errata  emanare  possunt,  ex 
methodo  sua  disquirendi  eliminaverit. 

Ne  quidem  nostrum  conatum  in  pejorem  partem  mutetur,  hoc  loco  repetimus, 


1)  Mu  e lieris  Archiv  1840  u.  Recherches  ffiicroscopiques  sur  le  systeme  nerveux  1844. 

2)  Mueller’s  Archiv  1844  Heft  I. 

3)  Dissertat,  de  fabrica  syst.  nervor.  everteb.  Berol.  1842. 

4)  Koelliker , Die  Selbststandigkeit  u.  Abhangigkeit  d.  sympath,  Nervensyst.  durch  anatoni. 
Beobacht.  erwiesen.  Ziirich  1844» 

dos  nil  nisi  perscrutationem  illius  methodi  subiisse,  neutiquam  tamen  illas  conclusiones, 
iconibus  Stillingii  collectas  una  cum  subtilissimis  illis r quae  inde  deriventur,  perse- 
cuturos esse,  quum  ipsi  autori  relinquamus,  studiis  hac  de  re  iteratis  et  iis,  quae  per 
suam  methodum  praestari  possint,  intra  arctiores  fines  coercitis,  interpretationes  suas 
corrigere  sive  fortasse  melioribus,  quam  antea,  argumentis  fulcire. 


Methodus  disquirendi  a Stillingio  adhibita  atque  ea,  quae 

hac  invenit,  describuntur. 


Quamquam  Stillingius  in  secundo  suarum  observationum  libello  methodum  suam 
disquirendi  diffusius  demonstrat,  tamen,  quum  ea,  quae  sequuntur,  adnotationes  hac 
de  methodo  criticas  contineant,  summas  illius  demonstrationis  antea  attingere,  haud 
inutile  videatur. 

Proprium  ac  novum  methodi  anatomico-  microscopicae  Stillingii  eo  continetur, 
quod  segmenta  medullae  spinalis  tenuissima , et  transversalia  et  longitudinalia , ope 
microscopi  disquiruntur . Duplice  autem  ratione  ex  hac  methodo  fructus  redundant. 
Primum  enim  hoc  modo  elementa  medullae  spinalis,  quae  in  uno  eodemque  plano  sita 
sint,  nondum  disjuncta , sed  continua  atque  inter  se  connexa  cognosci  licet;  tum  vero 
hanc  ita  perscrutari  possumus,  ut  segmenta  secundum  segmenta  deinceps  perspiciamus 
et  dispositiones  mutuasque  rationes  elementorum,  segmenta  constituentium,  accuratis- 
sime discernamus  atque  inter  se  comparemus.  Qua  igitur  ratione  nos  omnes  diversas 
medullae  partes,  quam  nostris  auxiliis  fieri  possit  certissime,  exponere  atque  explicare 
posse,  elucet,  praesertim  quum  segmenta  transversalia  et  longitudinalia  mutuo  sese 
confirment. 

Hanc  vero  methodum,  quam  excogitasse  et  primum  adhibuisse,  Stillingio  sum- 
mae ducimus  laudi,  secundum  autoris  expositionem  nunc  accuratius  describemus. 

Stillingius ) quum  medulla  spinalis  adeo  recentissirna  propter  mollitiem  suam  in 

segmenta  tenuissima  dissecari  neutiquam  possit,  eam  per  nychthemeron  in  spiritu  vini 

aqua  commixto  deponit,  deinde  fortiorem  spiritum  infundit  et  circiter  duobus  vel  tribus 
diebus  post  medullam  per  nonnullos  dies  in  spiritu  vini  rectificatissimo  servat;  tum 
denique  ea  satis  durefacta  est,  ut  in  laminas  tenuissimas  diffindi  possit. 

Qua  quidem  in  re  diligenter  respiciendum  est,  cultrum  uno  tenore  atque  in  uno 
eodemque  plano  medullam  persecare.  Praeterea  quoque  usus  assiduus  et  frequens 
atque  baud  exigua  ars  ad  laminas  satis  tenues  conficiendas  necessaria  sunt.  Hae  vero 
per  nonnullas  spiritus  guttulas  a cultro  ablutae  et  in  tabulam  vitream  cautissime  ex- 
plicatae sine  compressione  aliove  auxilio  artificiali  microscopo  perspiciuntur ; simul  vero, 
ne  eae  exsiccentur,  praecavendum  est. 

Quamquam  hanc  methodum  Stillingius  ipse  in  secundo  suarum  disquisitionum 
libello  refert,  tamen  eum  antea  aliam  disquirendi  rationem  instituisse,  ex  primo  libello 
elucere  videtur.  Nam  hoc  in  scripto  auctor,  se  medulla  spinali  alcohole  durefacta  usum 
fuisse,  nusquam  commemorat;  potius  se  ex  medulla  recenti  vel  congelata  laminas  tenuis- 
simas exsecasse,  compluribus  locis  dicit  (cf.  pag.  19.  e.  a.).  Quum  autem  ex  medulla 
non  durefacta  neque  manibus  quam  dexterrimis,  neque  instrumentis  quam  acutissimis 
laminas  tam  tenues  ac  pellucidas,  ut  ope  microscopi  perspiciantur , confici  plane  non 
possint:  Stillingium  adhibuisse  compressionem,  neresse  fuit.  Quamvis  autem  hoc 
auxilio  facile  effici  possit,  ut  laminae  illae  magis  pellucidae  et  ad  disquisitionem  mi— 
croscopicam  aptae  fiant,  eodem  tamen  eae  saepissime  diffinduntur  et  varia  ratione 
commutantur. 

Medulla  spinalis  congelata  in  tenuissima  quidem  segmenta  dissecari  potest,  sed 
quum  statim  liquescant  et  frigore  massa  valde  emolliatur,  ea  multo  difficilius  sunt 
tractanda  atque  perspicienda,  quam  laminae  ex  medulla  recenti  confectae. 

Quum  nil  nisi  dijudicationem  praesertim  methodi  a Stillingio  adhibitae  agamus, 
singulas,  quas  huc  usque  commemoravimus,  methodos  imitati,  potissimum  autem  pri- 
mam, sine  dubio  optimam,  secuti  sumus. 

Etsi  secundum  hanc  rationem  medulla  spinalis  ad  observationem  microscopicam 
praeparetur,  eam  ab  initio  in  spiritu  vini  ex  dimidia  parte  aqua  commixto  deponi, 
deinde  autem  hunc  spiritu  rectificatissimo  sensim  commutari,  semper  respiciendum  est. 

Qua  cautione  omissa,  vi  alcoholis  fortissimis  medulla  facillime  ita  permutatur  ac  de- 
pravatur, ut  ad  disquisitiones  nostras  instituendas  prorsus  sit  inutilis.  Praesertim  enim 
tam  dura  et  fragilis  fit,  ut  segmenta  illa  tenuissima  jam  inter  secandum  frangantur 
atque  comminuantur. 

Quamvis  vero  medulla  spinalis  disquirenda  summa  cautione  tractetur,  ita  ut 
alcohol  sensim  in  eam  vim  exerceat,  hoc  tamen  primitiva  illius  elementa  varia  ratione 
immutantur;  quam  ob  rem  modo  in  recentissima  medulla  ea  sunt  observanda. 

Praeterea  ad  elementa  ope  microscopi  cognoscenda  tanta  amplificatio  adhibeatur 
necesse  est,  ut  laminae  satis  tenues  ac  pellucidae  secando  confici  neutiquam  possint. 
iStillingius  quidem  in  adnolationibus , quibus  secundi  libelli  icones  explicat,  ad  hanc 
rem  tantummodo  compressione  vehementi  se  usum  esse,  dicit;  nos  vero  solam  com- 
pressionem nunquam  sufficere  ex  multis  experimentis  fpersuasum  habemus.  Potius 
omnino  necessarium  est,  particulam  substantiae  disquirendae  subtilissime  dilacerare  ac 
discerpere  et  prorsus  comminutam  inter  duas  tabulas  vitreas  comprimere.  Tum  denique 
ope  microscopi  summa  amplificatione  adhibita  subtilissima  medullae  spinalis  elementa 
tanta  perspicuitate  cognoscenda  sunt,  ut  de  eornm  natura  certas  conjecturas  lacere 
possimus. 

Ceteroquiu  iusigni  microscopo  majori  a Ploessl  Viennae  facto  ac  medulla  spinali 
vitulina,  taurina,  canina  et  humana  ad  nostras  disquisitiones  usi  sumus. 

Sed  de  Stilingii  methodo  disquirendi  hactenus.  Vertamus  nunc  ad  ea,  quae 
hic  per  eandem  invenit,  quorum  summa  est  haecce. 

Medullam  spinalem  hominis  atque  animalium  vertebratorum  compositam  esse 
primum  ex  fibris  longitudinalibus,  tum  ex  fibris  transversis,  denique  ex  elementis 
propriis,  quae  ipse  lingua  vernacula  nominaverit  „Spinalkorper“,  dicit  Stillingius.  Fi- 
brae longitudinales  sunt  principes  medullae  fibrae,  quae  eam  praecipue  constituunt  et, 
paribus  intervallis  ab  hujus  organis  axi  longitudinali  distantes,  per  totam  ejus  longi- 
tudinem decurrunt.  Itaque  non  solum  in  alba,  sed  etiam  in  cinerea  et  gelatinosa 
substantia  reperiuntur.  Situs  et  decursus  earum  tantummodo  fibris  transversis  inter 
eas  intercedentibus  commutantur. 

Quod  primum  attinet  ad  has  fibras  transversas,  de  earum  dispositione  Stillingius 
nos  docet  haec: 

Fibrae  transversae  paribus  intervallis  ab  axi  medullae  transversa  distantes  fibras 
longitudinales  et  albae  et  cinereae  substantiae  ita  penetrant,  ut  angulos  rectos  et  obli- 
quos cum  iis  conforment. 

Quae  vero  fibrae  transversae  sunt  nil  nisi  immediati  processus  radicum  nervo- 
rum, quum  radices  posteriores  fibras  longitudinales,  quae  funiculos  albos  posteriores 
constituunt,  in  transversum  superantes  per  substantiam  gelatinosam  in  funiculos  cinereos 
posteriores  procedant,  deinde  funiculos  anteriores  cinereos  transeuntes  per  funiculos 
anteriores  albos  e medulla  nomine  anteriorum  radicum  nervorum  exeant.  Simul  vero 
ante  canalem  spinalem  et  post  eandem  fibrae  transversae  decussantur,  quum  earum 
quaedam  pars  in  alium  medullae  latus  ineat,  ex  alio  autem  exeat,  quam  decussationem 
duplicem  Stillingius  nominat  commissuram  cineream  transversam  anteriorem  et 
posteriorem. 

Decussatio  autem  fibrarum  transversarum  cum  longitudinalibus  posterioribus  ci- 
nereis est  simplex,  ita  ut  in  segmentis  satis  tenuibus  earum  fasciculi  jam  oculis  nudis 
discerni  possint;  illa  cum  fibris  anterioribus  est  magis  complicata. 

Praeterea  ex  anterioribus  funiculis  cinereis  per  funiculos  laterales,  anteriores  et 
posteriores  tenuissimi  cinerearum  fibrarum  transversarum  processus  a centro  ad  peri- 
plieriam  tendunt,  qui  ad  unum  truncum  non  confluunt.  Quae  quum  tenues  fibrae 
plerumque  piae  matris  processus  et  vasa  comitentur,  pro  nervis  vasorum  judicandae 
esse  videntur. 

Albas  autem  fibras  funiculorum  lateralium  secundum  totam  medullam  uno  eodem- 
que  modo  aequaliter  decurrere,  jam  supra  commemoravimus.  Qui  earum  decursus 
simplex  non  turbatur;  nisi  fibris  cinereae  substantia  transversis,  quae  partim  inter 
eas  modo  ingrediuntur,  partim  eas  prorsus  penetrant,  aut  piae  matris  processibus,  qui 
in  eas  procurrunt. 

Fibrae  funiculos  albos  anteriores  constituentes  sulco  longitudinali  anteriori  plane 
disjunctae  sunt,  ita  ut  in  fundo  hujus  sulci  commissura  cinerea  transversa  anterior 

animadvertatur.  Item  funiculi  albi  posteriores  crasso  piae  matris  processu  usque  ad 
commissuram  cineream  posteriorem  disjunguntur;  manifestus  autem  sulcus  solum  in 
summa  medullae  parte  profecto  adest. 

Canalis  spinalis  axis  instar  per  totam  mediam  medullam  percurrit  et  proxime 
circulo  ex  fibris  cinereis  formato,  deinde  illis  commissuris  sese  decussantibus  cingitur. 

Praeter  fibras  longitudinales  et  transversas  tertium  elementorum  genus,  corpora 
spinalia , quae  ab  ipso  nomen  trahunt,  Stillingius  describit. 

Quamvis  Stillingius  ejusque  socius  in  primo  libello  de  medullae  spinalis  structura 
edendo,  fVallach , globulos  illos  huc  usque  pro  praecipuis  cinereae  substantiae  parti- 
bus judicatos  (globulos  gangliosos  vel  corpuscula  nervina),  omnino  rejiciant,  quia  ex 
falsa  interpretatione  aliorum  elementorum  sphaericorum  oriantur;  tamen  hanc  senten- 
tiam in  secundo  libello  revocant  atque  haec  elementa  Iere  his  verbis  describunt: 

Corpora  spinalia  forma  angulosa,  saepissime  stellis  simili,  et  compluribus  pro- 
cessibus, quibus  inter  se  et  cum  fibris  vicinis  cohaerent,  instructa  sunt.  Quoad  magni- 
tudinem globulis  gangliosis  gangliorum  spinalium  adaequant,  quoad  formam  ab  iis 
valde  differunt.  Utrumque  globulorum  genus  nucleum  vel  nucleolum  et  praeterea  mas- 
sam granulosam  continet. 

Globuli  illi,  qui  in  gangliis  spinalibus  inveniuntur,  ellipticam  seu  rotundam, 
nunquam  autem  angulosam  formam  neque  processus  illos  spinosos  prae  se  ferunt. 

Quae  quum  ita  sint,  corpuscula  illa  in  funiculis  medullae  cinereis  anterioribus  a 
globulis  gangliorum  diversa  quidem,  sed  similia  esse,  censemus,  atque  has  partes 
huc  usque  non  satis  certe  distinctas  et  divisas  esse , existimamus. 

Corpora  spinalia  nunquam  in  substantia  cinerea  posteriori  aut  gelatinosa , sed 
solum  in  substantia  cinerea  anteriori  reperiuntur,  et  quidem  ea  ratione,  ut  in  seg- 
mentis transversis  animadverti  possit,  ea  ad  acervos  rotundos  et  regulares  accumulata 
et  quasi  in  uno  vel  compluribus  nidis  sita  esse;  in  longitudinalibus  autem  segmentis 
a fibris  substantiae  cinereae  anterioris  plus  minusve  regulariter  cincta  conspiciantur. 
Major  eorum  copia  iis  locis,  in  quibus  ex  cinerea  substantia  radices  anteriores  nervo- 
rum exeunt,  invenitur;  ad  canalem  autem  spinalem  rariora  sunt,  quamquam  circum 

hanc  quoque  et  in  commissura  transversa  posteriori  major  eorum  numerus  pluribus 
locis  cognosci  potest. 

Disquiritur,  sium  Icones  striarum  a Stllllnglo  exhibitae 

naturae  respondeant. 

Exeuntes  a dijudicatione  iconum  a Stillingio  exhibitarum,  imprimis  figurae  pri- 
mae et  secundae  secundi  libelli,  quatenus  originem  radicum  nervorum  ostendunt , 
non  possumus  quin  fateamur,  eas  in  universum  multum  veri  continere.  Imo  tantum 
concedere  possumus,  ut  similia  praeparata,  quae  eodem  modo  facta  sunt,  oculis  obiter 
perlustrantes,  illas  facile  pro  veris  judicemus;  accurata  tamen  inquisitione  instituta 
elucet,  eas  non  omnino  speciem  praeparatorum  prae  se  ferre.  Primum  enim  invenie- 
mus, re  vera  processuum  illorum  a cinerea  substantia  exeuntium  majorem  numerum 
quam  in  figura  prima  in  omnes  partes  propagari,  inprimis  in  funiculos  laterales  sub- 
stantiae albae.  Utique  quidem  multo  plurimi  processus  ad  sulcos,  qui  posteriores  et 
anteriores  funiculos  a lateralibus  separant,  tendunt;  neutiquam  tamen  eorum  numerus 
tantopere  praevalet,  quam  in  fig.  1.  exhibetur. 

Simul  hae  anteriores  et  posteriores  radii,  etiam  in  optimis  segmentis,  aut  non  tam 
clare  in  radices  nervorum,  quae  cadunt  in  segmentum,  exeunt,  quam  in  radicibus 
anterioribus,  aut  radii  in  nervos  transeuntes  non  tam  dilucide  ex  cinerea  substantia 
proficiscuntur,  quam  posteriores  radices.  Quae  quidem  radices  satis  distincte  per  illam 
substantiam,  quam  Rotando  gelatinosam  appellat,  a funiculis,  ad  nervorum  radices 
conversis,  separantur.  Haec  vero  determinatio  magis  in  oculis  cadit  linea  substantiam 
gelatinosam  circumcludente,  quam  quidem  Stillingius , quamvis  eam  denotet,  tamen 
pro  nostris  praeparatis  nimis  tenuem  delineavit. 

Maxime  vero  Stilingii  icones  a nostris  praeparatis  abhorrent  in  tractibus,  qui 
funiculos  laterales  interrumpunt.  Quorum  quidem  tractuum  non  modo  plures  sunt, 
quam  quos  Stillingius  adumbraverit,  sed  etiam  varia  ratione  aliter  sunt  dispositi. 
Quod  ad  hanc  ipsam  dispotionem  attinet,  observandum  est,  densiores  tractus,  plerum- 

que  paribus  intervallis  interpositis,  radiorum  instar  a peripheria  cinereae  substantiae 
exire,  qui  vero  radii  ad  peripheriam  medullae  spectantes  in  sua  via  diversam  speciem 
praebent,  quum  ex  parte  radios  secundarios  emittant,  aut,  ut  aliis  verbis  utamur,  in 
diversas  partes  decurrere  incipiant.  Rami  laterales  radiorum  in  diversas  partes  discis- 
sorum se  tangunt  multis  in  locis,  qua  quidem  re  singulare  quoddam  rete  modo  ex 
majoribus  modo  ex  minoribus  maculis  compositum  efficitur,  in  quarum  intervallis  me- 
dullae massa  conspicitur. 

Inprimis  vero  hoc  loco  notandum  est,  haec  filamenta  antea  a nobis  descripta, 
secundi  et  interdum  tertii  ordinis,  tantum  in  praestantissimis  praeparatis  esse  manifesta, 
praecipue  in  iis,  a quibus  pia  mater  remota  est.  Primarii  autem  radii,  quorum  Stil - 
lingius  singulos  delineavit,  omnes  extenduntur  usque  ad  superficiem  albae  substantiae 
neque  raro  cohaerent  cum  piae  matris  medullam  spinalem  circumdante  lamina. 

Sin  vero  figuram  secundam,  quae  segmentum  longitudinale  exhibet,  contemplamur 
eamque  comparamus  cum  nostris  praeparatis  secundum  Stillingio  methodum  factis, 
etiam  hic  invenimus,  figuram  modo  magis  modo  minus  naturae  respondere.  Striae 
longitudinales,  quas  Stillingius  tam  tenues  atque  exiles  delineavit,  nobis  plerumque 
densiores  et  crassioribus  fibris  consistentes  apparuerunt;  strias  transversas  contra  Stil- 
lingius nimis  in  oculos  cadentes  delineasse  nobis  videtur.  Etenim  accuratius  rem  dis- 
quirentes mox  animadvertemus,  in  plurimis  praeparatis  minime,  praeter  nonnullos  casus, 
quos  infra  memorabimus^  veras  strias  transversas,  quae  strias  longitudinales  decussent, 
posse  observari.  Potius  nonnullis  in  locis  fibrarum  sursum  tendentium  obscuras,  in 
aliis  lucidas,  strias  persequi  licet,  quae  luminum  latorum  clarorumque  instar  saepius  in 
transversum,  haud  raro  autem  in  alias  partes  decurrunt  atque  viam  fibrarum  longitudi- 
liatium  interrumpere  videntur.  Ut  vero  recte  intelligatur,  haec  loca  Jucida  re  vera  non 
effici  fasciculis  fibrarum  transversarum,  opus  est  praeparata  illa  per  aliquantum’ tem- 
poris inter  duas  tabulas  vitreas,  dum  observatio  instituitur,  comprimi.  Etenim  jam  ex 
compressione  levissima  segmentum  longitudinale  statim  in  complures  funiculos  dividitur, 
qui,  quamvis  varias  retium  formas  prae  se  ferentes,  tamen  in  universum  per  longitu- 
dinem decurrunt.  Tum  vero  medulla  spinalis  in  funiculos  longitudinales  dividitur,  etiam 

illa  lucida  stria  in  complures  valde  perspicuas  partes  diffindi  agnosces;  nunquam  au- 
tem, id  quod  rem  decernere  nobis  videtur,  per  intervalla  illa  ex  compressione  orta 

eae  porriguntur . 

Sin  vero  hoc  propter  exilem  cohaerendi  facultatem  fieri  non  potest,  tamen  ex- 
spectandum esset,  fore  ut  dissolutae  partes  illarum  striarum  transversarum  in  fissuras 
longitudinales  excederent,  id  quod  item  neutiquam  observatur.  Quae  quum  ita  sint,  has 
strias  transversas  minime  pro  veris,  sed  tantum  pro  fictis,  existimare  licet. 

Aliter  res  se  habet  cum  secundo  phaenomeno,  quod  re  vera  per  strias  trans- 
versas provocatum  esse  videtur;  neque  tamen  praetereundum  est,  tantummodo  singulis 
casibus  contigisse,  ut  hoc  phaenomenon  redderemus  manifectum.  Cognosces  enim  ali- 
quoties obscuras  strias  a cinerea  substantia  superficiem  medullae  versus  tendere  atque 
hic,  si  pia  mater  adhuc  incolumitate  gaudet,  huic  firme  adhaerere.  Quod  quidem  re 
vera  ita  accidere  clare  cognoscitur,  si  praeparatum  leviter  comprimitur,  qua  ex  com- 
pressione illae  superficiei  medullae  partes  cum  striis  transversis  conjunctae  cineream 
substantiam  versus,  partes  autem  vicinas  convexum  in  modum  extrorsum  flectuntur, 
sive,  ut  rem  brevi  praecidamus,  superficiei  partes  cum  striis  transversis  conjunctae 
mani festo  co arctantur. 

Simul  non  possumus,  quin  adnotemus,  etiamsi  segmentum  longitudinale  multas 
nervorum  radices  continens  prospere  cesserit,  non  totidem  strias,  quot  radices  nervorum 
comparuisse.  Denique  in  tribus  quatuorve  nostrorum  praeparatorum  illas  strias  trans- 
versas per  nervos,  a partibus  lateralibus  exeuntes,  excipi  observavimus. 

Disquiritur,  num  radii  a Stillingio  pro  tractibus  fibrarum 
liabiti  re  vera  fibrarum  primitivarum  sint  tractus. 

Quum  ex  iis,  quae  antecedunt  perspectum  erit,  nos  in  multis  et  gravissimis  re- 
bus cum  observationibus  Stillingii  consentire,  nunc  tractanda  est  quaestio,  num  eodem 
modo  interpretationes  approbemus,  quas  Siillingius  illis  supposuit.  Incipimus  conatum 

nostrae  requisitionis  eo,  quod  illas  formationes,  quas  Stillingius  rem  nimis  leviter 
tractans  fibrarum  tractus  nominat,  perscrutamur. 

Nobis  quidem  hoc  momentum,  cui  Stillingius  parum  operae  tribuit,  cardo  quasi 
totius  controversiae  esse  videtur.  Etenim  quum  Stillingius  in  medium  reliquerit,  quae- 
nam notamina  his  fibrarum  tractibus  attribuenda  esse  velit,  coacti  sumus,  in  eo  ac- 
quiescere, quod  ex  comparatione  figurarum  a Stillingio  exhibitarum  cum  nostris  prae- 
paratis interpretari  conemur,  quasnam  illarum  formationum  in  segmentis  medullae 
spinalis  conspicuarum  pro  tractibus  primitivarum  fibrarum  habeat. 

Primum  Stillingius  figuras  illas  tenuissimas , paene  exstinctas , subtiliter  stria- 
tas, quae  ab  uno  puncto  proficiscentes  ad  certas  partes  propagantur  (id  quod  saepe 
in  cornibus  cinereae  substantiae  observatur):  sub  illis  tractibus  complecti  videtur.  Haec 
quidem  praeparata,  quae  Stillingius  in  primo  suarum  disquisitionum  libello  pro  na- 
tura nimis  manifesta  et  in  secundo  exiliora  adumbravit,  tantopere  oculis  blandiuntur, 
ut  metuendum  sit,  ne  in  primo  conspectu  pro  nimia  anxietate  existimari  possit,  si  ad 
probandas  illas  liypotheses  majorem  amplificationem  ope  microscopii  postulemus. 
Attamen  ea  summo  jure  desideratur  tanto  magis,  quum  ex  nostris  disquisitionibus  elu- 
xerit, argumentum  illius  rei  vix  ex  optimis  quibusque  praeparatis  alcohole  durefactis 
deduci  posse. 

Quod  quidem  dictum  nititur  accurata  ac  difficili  disquisitione  earum  partium  me- 
dullae, quae  ex  praestantiasimorum  anatomicorum  judicio,  per  praeparationem  usitatam 
medullarum  durefactarum  provocato,  omnino  ex  fibris  unam  in  partem  decurrentibus 
consistere  dicuntur;  significamus  fibras  albae  substantiae  longitudinales.  Etenim  si  talis 
funiculus  longitudinalis  ex  medulla  tam  diu  in  alcohole  durata,  donec  segmenta  sine 
multo  labore  apta  (i.  e.  sine  compressione  adhibenda)  inde  confici  possint,  in  partes 
quam  minimas  verritur,  deinde  hoc  praeparatum  aqua  sive  alcohole  madefactum  vitrea 
lamina  tenuissima  tegitur:  ad  tantam  perspicuitatem  redigitur,  quantam  segmenta  Stil- 
lingiana  nunquam  assequuntur.  Quamvis  etiam  hoc  praeparatum  ope  microscopi 

trecenties  amplificetur:  neque  in  medio  praeparato , neque  in  marginibus , id  quod 

certe  exspectari  possit , manifestae  imagines  fibrarum  primitivarum  conspiciuntur • 
Talia  praeparata  consistunt  inprimis  ex  copia  globulorum  et  guttarum,  quae  quoad 
dimensiones , formam  ac  perspicuilatem  valde  sunt  diversae.  Quod  praecipue  attinet 
ad  diversas  formas,  globuli  illi  apparent  modo  ex  compluribus  globulis  minoribus  con- 
glomerati, modo  ad  margines  insecti,  modo  denticulati;  in  singulis  vero  magis  pellu- 
cidis saepe  inveniuntur  complures  particulae,  praeter  certum  ordinem  inclusae,  quas 
omnino  speciem  nucleorum  praebent.  Etiam  alii  insignes  sunt  duplice  quadam  mar- 
gine singulari,  cujus  de  interpretatatione  huc  usque  nobis  nihil  certi  constare  concedi- 
mus. Praeter  elementa  illa  globosa  quae  methodo  tractandi  orta  videntur,  inprimis  in 
medulla  spinali  vitulorum  et  canum,  tabulae  modo  rhomborum  formam  exhibentes, 
modo  prope  ad  margines  fractae  atque  insectae  manifesto  conspiciuntur,  quibus  nos 
quidem  et  propter  solubilitatem  in  aethere  calido  et  propter  hanc  earum  formam, 
aeque  ac  Stilling  et  TVallach  nomen  crystallorum  e choleslerina  vindicamus. 

Praeter  has  partes,  quas  cum  fibris  primitivis  comparare  neutiquam  licet,  nullum 
elementum  invenitur,  quod  pro  residuo  fibrarum  primitivarum  haberi  possit.  Nam  vix 
ausim  contendere,  illas  formationes  obscuriores  exiles  ac  pallide  striatas,  quibus  illi 
globuli  supra  descripti  affixi  videntur,  re  vera  esse  fibras  primitivas.  Etiam  magis 
vero  esset  tironis  in  arte  tractandi  tnicroscopi,  si  manifesta  vasa  sanguifera  frequentiora, 
saepissime  corpuscula  sanguinis  continentia,  sive  fortasse  fibras  telae  cellulosae  primitivas 
ex  partibus  piae  matris  exeuntes  (tales  enim  eas  esse  apparet  ex  earum  teuuitate,  fir* 
mitate  formaque  spirali)  pro  fibris  nervorum  primitivis  judicare  conaremur. 

Concedendum  est,  huc  usque  nullas  accuratas  disquisitiones,  quomodo  elementa 
medullae  spinalis  in  alcoliole  sensim  permutentur,  ope  microscopi  potuisse  a nobis  in- 
stitui; tantum  autem  ex  noto  medullae  chemismo  elucet,  alia  elementa  vi  alcoholis 
congelascere,  alia  contra  prorsus  solvi,  ita  ut  ex  notis  endosmoseos  legibus  aqua  atque 
elementa  alcohole  soluta  ei  detrahi  possint.  Quae  quum  ita  sint,  tubuli  primitivi 
varie  mutari  possunt,  ut,  vaginis  tubulorum  primitivorum  vi  alcoholis  minime  solutis^ 
nec  non  eorum  natura  propria  turbata,  modo  propter  contentum  omnino  permutatum, 

species  et  aspectus  tubulorum  prorsus  deleantur.  Sed  etiamsi  cuncti  tubuli,  contento 
parum  mutato  instructi,  adhuc  exstarent,  tamen  fieri  posset,  ut  non  observarentur; 
quod  quidem  tum  accideret,  si  partes  ejusdem  perspicuitatis  atque  ejusdem  reflectendi 
facultatis  inter  singulos  tubulos  primitivos,  certis  locis  jacentes,  coarctarentur.  Hoc 
vero  in  medulla  spinali  fieri  potest;  nam  tali  modo  notum  illud  phaenomenon  expli- 
candum esse  videtur,  quod  secando  cerebri  sive  medullae  spinalis  partem  manifestae 
eaedemque  crassae  striae  disparent , dilacerando  contra  clarissimae  apparent.  Simile 
vero  phaenomenon  in  praeparatis  Stillingii  observetur  necesse  est,  quippe  quae  item 
secando  facta  sint. 

Quum  vero  fibrae  primitivae  in  iis  praeparatis,  in  quibus  eas  observandas  esse 
jure  conjicias,  non  discerni  possint;  imo  vero,  quum  partibus  tenuissimis  et  maxime 
pellucidis  ad  summum  gradum  amplificatis,  item  nii  nisi  pallidae  striae  appareant: 
esset  temeritatis  vix  excusandae,  si  obscuras  illas  imagines,  quae  quindecies  sive  tricies 
amplificatae  animadvertuntur,  statiin  pro  tractibus  fibrarum  primitivarum  velles  existi- 
mare. Potius  quisque,  qui  sine  praejudicio  has  disquisitiones  institueret,  majore  jure 
rem  negaret.  Nos  quidem  ad  hoc  conatum  nos  non  accingimus,  quum  spectantes  ad  finem 
nobis  propositum,  eo  acquiescamus,  ut,  quid  in  Stillingii  argumento  a nobis  desi- 
deretur, hac  ratione  ostendamus. 

Deind e Stillingius , id  quod  ex  figuris  cognoscitur,  pro  tractibus  fibrarum  primi- 
tivarum quasdam  lineas  singulari  colore  insignes  judicat,  quae,  ab  uno  certo  loco 
oriundae,  radios  ejusdem  sive  similis  coloris  emittunt.  Quae  tamen  sententia,  quamvis 
Stillingius  eam  magni  aestimet,  quum  omnes  tales  formationes  (quas  ex  parte  pro- 
cessus piae  matris  esse,  demonstrari  potest)  ex  hoc  argumento  pro  cinereis  nervis  va- 
sorum (cf.  e et  1 in  fig.  1.  tab.  1.  Libell.  II.)  judicet,  minime  potest  comprobari.  Stil - 
lingium  hac  ratione  in  errore  versari,  tantopere  est  manifestum,  ut  vix  peculiari  ex- 
positione opus  sit,  per  quarn  errata  illa  patefiant.  Nobis  quidem  tanto  magis  hanc 
disquisitionem  hoc  loco  omittere  licebit,  quum  postea  ad  eam  recurrendi  nobis 
erit  copia. 

Denique  vero  Stillingius  etiam  praeterea  alias  partes  esse  strias  primitivas  censet. 

Hic  illic  enim  in  praeparatis  jam  sufficiens  notamen  talis  fibrarum  tractus  esse 
ei  videtur,  dummodo  medullae  massae  quaedam , a partibus  vicinis  per  piae  matris 
processus  separatae , exstent . Quarum  in  numerum  posteriores  intra  substantiam  albam 
radices  et  illi  circulares  fibrarum  tractus,  qui  canalem  spinalem  circumdare  videntur, 
sunt  referendi.  Neque  vero  etiam  per  Stillingii  methodum  demonstrari  potest,  quo- 
modo hoc  loco  fibrae  inter  fasciculos  illos  decurrant.  Massa  enim  quaedam,  certa 
quaque  primitiva  formatione  carens,  particulis  piae  matris  reticularibus  similiter  ac 
medulla  spinalis  circumclusa,  omnino  easdem  imagines  redderet,  uti  fibrae  verae,  quae 
modo  ope  microscopi  multo  magis,  quam  Stillingius  fecit,  amplificatae  discerni 
possunt. 

Ut  exemplo  confirmemus,  praeparata  ad  Stillingii  methodum  facta,  esse  fallacia 
et  neutiquam  idonea  ad  certam  interpretationem,  in  memoriam  revocamus  Stillingii 
opinionem  de  pyramidum  decussatione,  quam  liic  negat.  Constat  autem  oculis  non 
armatis  nusquam  commixtionem  ullam  ac  decussationem  funiculorum  medullae  spinalis 
tam  perspicue  demonstrari  posse,  quam  hoc  loco. 

Praeterea  autem  duo  praeparata  anatomico  - pathologica  in  theatro  anatomico 
Marburgensi  servata,  docent,  re  vera  illam  decussationem  exstare.  In  altero  enim 
(quod  fortasse  sui  generis  unicum  est)  ex  vitio  primae  formationis  magna  sinistri  lobuli 
medii  cerebri  pars  deest,  simulque  in  latere  respondente  pedunculus  cerebri  valde 
exilis,  pons  autem  callapsus  est  et  ejusdem  lateris  pyramides  prorsus  desunt,  ita  ut 
funiculus  siliquosus  internus  juxta  sulcum  longitudinalem  anteriorem  conspiciatur. 
Alterius  lateris  partes  omnes  a norma  non  decedunt  et  medulla  spinalis  radicesque 
nervorum  infra  has  partes  orientes  neutiquam  sunt  commutatae.  Historia  autem  morbi, 
dextrum  brachium  debilitatum  ejusque  vires  fractas  fuisse,  docet. 

De  altero  praeparato,  ubi  perfecta  dextrarum  pyramidum  atrophia  animadver- 
titur, constat  sinistrum  brachium  fuisse  debilitatum.  Utrumque  praeparatum  e cada- 
veribus duobus,  quae  tempore  aestivo  et  autumnali  anni  MDCCCXL1V  a pago  Haina , 
ubi  tum  mente  tum  membris  capti  continentur,  in  institutum  anatomicum  Marburgenses 
recepimus,  suratum  est. 

Si  quidquam , haec  praeparata  rara , decussationem  pyramidum  profecto  ex- 
stare, certissime  confirmant . 

Quaeritur,  num  striae  illae  a Stillingio  pro  tractibus 
fibrarum  judicatae  uou  alio  modo  explicari  possint. 

Speramus,  fore  ut  eae,  quae  antecedunt,  disquisitiones  nostrae  viros  illos,  qui 
Stillingii  partium  sunt,  impellant,  ut  ab  integro  observationes  suscipiant  et  ad  singula, 
quae  invenerint,  facta  artem  criticam  acriter  adhibeant.  Si  vero  illa,  quae  antecedunt, 
hoc  non  efficiant,  tamen  ea,  quae  nunc  sequuntur,  illis  necessitatem  disquisitiones  denuo 
instituendi  imponant. 

Licet  enim  in  locum  hypotheseos  Stillingianae  aliam  supponere,  quae,  uti  nos 
demonstrare  conabimus,  non  magis,  quam  illa  a vero  abhorrere  videtur.  Etenim 
segmenta,  secundum  Stillingii  methodum  facta,  diligentissima  perspiciendo  facile 
colligi  potest,  imagines  illas,  quae  tractus  fibrarum  primitivarum  esse  videantur,  nulla 
alia  re  provocari , nisi  peculiari  piae  matris  intra  medullam  spinalem  dispositione . 

Manifestum  quidem  fit  per  nota  experimenta  Keuffelii  *) , quae  Arnold1  2 3)  et 
Longet  3)  atque  nostra  praeparata  ad  ejus  methodum  facta  confirmant,  piam  matrem 
a superficie  sua  interna  multos  processus  ad  mediam  medullae  spinalis  partem  emittere. 
Quorum  processuum  praecipue  illi  summi  momenti  sunt,  qui  ex  fundo  sulci  longitudi- 
nalis anterioris  ad  mediam  substantiae  cinereae  partem  petunt,  ibique,  aeque  ac  per 
totum  decursum,  rete  quasi  densum  conformant;  tum  illi,  qui  per  sulcos  laterales,  et 
posteriores  et  anteriores  (quibus  locis  radices  nervorum  exeunt)  ad  substantiam  cineream 
porriguntur.  Praeterea  autem  multi  inveniuntur  processus,  qui  certis  intervallis  distantes, 
sed  tamen  convergentes,  a peripheria  ad  substantiam  cineream  decurrunt.  Denique 


1)  Reil  u.  Autenrieth , Archiv  fur  Physiologie,  Bd.  X.  pag.  138. 

2)  Bemerkungeti  uber  den  Bau  d.  Hirns  und  Ruckenmarks  1838.  pag.  11. 

3)  Anatomie  et  Physiologie  du  systeme  nerveux.  Paris  1812  I.  pag.  241. 

vero  constat,  piam  matrem  iis  locis,  quibus  nervorum  radicibus  perforetur,  cum  his 
processus  ad  internas  medullae  partes  immittere,  qui  reticula  varia  atque  certorum 
medullae  funiculorum  vaginas  et  involucra,  hic  et  illic  interrupta,  conforment. 

Nos  quidem  existimamus,  non  solum  haec  filamenta  per  medullam  transmissa, 
sed  etiam  medullae  partes  his  filamentis  cinctas  (et  quidem  massa  sua,  colore  a fila- 
mentis diversa,  neutiquam  fibris  singulis)  praeparatis,  secundum  Stillingii  methodum 
factis,  propriam  praebere  speciem  Inprimis  autem  omnes,  quos  ille  dixit  tractus 
fibrarum  primitivarum  in  segmentis  transversis  primo  conspectu  hac  ratione  explicari 
posse,  quisque,  qui  tale  praeparatum  vel  ejus  iconem  vidit,  libenter  concedet. 

Quae  argumenta  etiam  ad  longitudinalia  segmenta  adhiberi  posse,  difficilius  esset 
ad  demonstrandum,  quamobrem  nobis  quoque  non  exspectare  liceat,  fore  ut  multis 
placeamus,  praesertim  si  haec  segmenta  semper  eandem  speciem  prae  se  ferant,  quae 
a StilLingio  in  fig.  2.  iis  tribuitur.  Sed  jam  supra  commemoravimus,  etiam  haec 
praeparata  pro  nostris  experimentis  longe  aliter  se  habere,  ita  ut  illae  striae  transver- 
sae singulae  atque  irregulares  potius  pro  piae  matris  processibus,  quam  pro  fibris  ner- 
vorum primitivis,  sint  judicandae,  adeo  si  inter  nervorum  radices  porrigerentur. 

Sed  praeterquam  quod  principia  nostrae  argumentationis  nihil  obstat,  etiam  com- 
plures rationes  afferre  possumus,  quae  nostra  quidem  opinione  rem,  de  qua  agimus, 
aut  prorsus  confirmant,  aut  certe  demonstrant,  nostram  sententiam  non  multum  a vero 
abesse.  Quibus  rationibus  potissimum  eae,  quae  sequuntur,  adnumerandac  videntur. 

1)  Primum  enim,  si  qua  pars  medullae  spinalis  in  multa  segmenta  tenuissima 
dissecatur,  facile  animadverti  potest,  in  omnibus  his  segmentis  tractus  striarum,  prae- 
cipue tractus  densiores  partium  lateralium  , nec  non  anteriorum  ac  posteriorum  funicu- 
lorum , simillimos  esse  quoad  situm  et  figuram,  atque  omnibus  in  regionibus  medullae 
una  eademque  ratione  et  semper  fere  iisdem  segmentorum  locis  inveniri.  Quae  quum 
ita  sint,  et  si  quoque  ex  sententia  Stillingii  omnes  illi  striarum  tractus  ex  fibris  pri- 
mitivis essent  compositi:  nervi  ubique  et  in  serie  continua  per  totum  medullae  decur- 
sum orirentur , imo  vero  membranae  quasi  ex  nervis  contextae  per  sulcos  laterales 
prodirent , necesse  esset.  Nemo  autem  ignorat,  rem  neutiquam  sese  ita  habere. 

Quae  difficultas,  quum  per  hypothesin  Stillingicinam  tolli  plane  non  possit,  per 
nostram  de  re  sententiam  statim  infringitur.  Potius,  si  quidem  cum  illis  non  dubiis 
praeparatis  Keuffelii  consentire  volumus,  piam  matrem  ubique  et  in  omnibus  medullae 
spinalis  regionibus  continuos  processus  emittere,  omnino  necessarium  videtur. 

2)  Deinde  hi  striarum  tractus  iis  locis  conspiciuntur,  quibus  nervi  inveniri  prorsus 
non  possunt.  Nam  si  omnes  striae,  quas  ex  fibris  primitivis  compositas  esse,  Stillin- 
gius  dicit,  re  vera  essent  nervi,  nulla  corporis  humani  pars  tanta  nervorum  copia , 
quanta  pia  mater , gauderet.  lnprimis  vero  partes  in  sulco  longitudinali  anteriori 
sitae  fibrillis  nervorum  abundarent,  quamvis  in  his  ipsis  partibus  huc  usque  nervi 
inveniri  neutiquam  potuerint.  Attamen  multas,  imo  vero  plurimas,  illarum  striarum 
cum  pia  matre  cohaerere,  plane  conspicuum  est. 

Praeterea  quoque  multiplices  plexus,  quos  in  funiculis  lateralibus  albis  illae  striae 
efficiunt,  et  qui  certissime  majori  jure  pro  piae  matris  processuum  decussationibus, 
quam  pro  nervorum,  quos  dicunt  cinereos,  plexibus  existimandi  sunt,  hypothesi  Stil- 
lingianae  repugnant. 

3)  Tum  levis  vero  praeparati  compressio  docet,  iis  locis , quibus  sine  compres- 
sione striae  animadvertantur , facile  rimas  oriri , id  quod  tanto  facilius  et  clarius 
observatur,  quanto  magis  praeparata  alcohole  durefacta  sunt.  Quae  quidem  res  nobis 
summi  momenti  esse  videtur,  quia  hoc  saltem  ex  ea  colligi  potest,  his  locis  elementa 
natura  esse  disjuncta . Haec  tamen  disjunctio  profecto  efficitur  processibus  piae  matris, 
id  quod  nemo  in  dubium  vocabit.  Quum  vero  illae  ipsae  rimae  et  commutationes  iis 
provocatae  saepissime  ansam  praebeant  vitiorum,  eae  potissimum  sunt  dignae,  quae 
accuratius  disquirantur. 

Quae  quidem  disquisitio,  etiamsi  principalis  ejus  fructus  in  eo  nobis  consistere 
videtur,  ut  lucem  afferat  piae  matris  rationibus:  tamen  etiam  ad  accuratam  medullae 
spinalis  notitiam  e haud  parum  conferateo,  quod  ex  ea  cognosci  possit,  inter  quasnam 
circiter  fibrarum  complexus  singularis  intercedat  nexus. 

Hi  autem  fasciculi  in  rimas  dilabentes,  nisi  summa  opera  adhibetur,  duplici 
modo  facile  possunt  fallere. 

Primum  enim,  quod  eae,  quae  iis  insunt,  piae  matris  fibrae  lumen  aliter  atque  ner- 
vorum substantia  circumjacens  transmittunt  et  reflectunt;  itaque  sine  ulla  compressione 
sub  microscopo  singulares  striae,  diverso  colore  insignes,  discernuntur.  Sine  dubio 
Stilingius  quoque  his  ipsis  seductus,  theoriam  suam  de  cinereis  vasorum  nervis  finxit. 
Etiam  magis  idcirco  hoc  pro  fonte  Stillingii  erroris  habere  nobis  licet,  quod  omnia 
illa,  quae  auctor  pro  striis  censet,  in  rimas  facile  dissolvere  potuimus. 

Deinde  vero  illae  fibrae  eo  quoque  fallunt,  quod  propensi  sumus,  ut  non  illas 
ipsas,  sed  substantiam  inter  duas  tales  fibras  jacentem  pro  nervorum  funiculis  habea- 
mus. Quod  quidem  tum  praesertim  fiet,  quum  hae  fibrae  piae  matris  haud  amplo 
intervallo  distantes  modo  tenuem  medullae  fasciculum  complectuntur.  Qua  re  Stillin- 
gius , uti  jam  saepius  commemoravimus,  profecto  ad  errorem  seductum  esse  videtur; 
semper  enim  eae,  quae  hic  vocat  anteriores,  radices  in  alba  substantia  ex  hac  sola 
causa  animadvertuntur,  quum  piae  matris  fibris  determinentur,  quae  utique  modo  ad 
earum  latera  decurrunt,  ita  ut  hi  medullae  fasciculi  cum  substantia  cinerea  arctissime 
cohaereant. 

Hac  re  ea,  quae  Stillingius  defendit,  minime  comprobari,  jam  supra  demon- 
stravimus. Sed  singula  praeparata  dictis  Stillingii  etiam  prorsus  contraria  sunt,  quum 
ex  iis  cognosci  possit,  illas  radices  opinatas  eo  loco,  quo  cum  cinerea  substantia  co- 
haerent, tali  piae  matris  processu  interrumpi.  Qua  quidem  re,  etiamsi  se  ita  haberet, 
tamen  Stillingii  hypotheses  non  debilitarentur,  quia  profecto  pia  mater  nunquam  emit- 
teret continuam  vaginam,  nullo  loco  interruptam. 

4)  Denique  nostrae  illarum  striarum  interpretationi  etiam  siccata  praeparata  fa- 
vent. Etenim  si  pars  medullae  spinalis  alcohole  obdurata  modica  calore  usque  adeo 
siccatur,  ut  ope  cultri  rasorii  segmenta  tenuissima  ex  ea  possint  dissecari,  efficiuntur 
praeparata,  quae  iconibus  Stillingii  quaque  ratione  respondere  videntur;  praesertim 
illae  striae  ad  sulcos  laterales  anteriores  et  posteriores  vergentes  tanta  gaudent 
perspicuitate,  quanta  vix  in  praeparatis  per  aliam  methodum  tractatatis  observari  potest. 
Ex  hac  re  tamen  manifesto  prodit,  his  locis  species  striarum  omnino  alia  ex  re  effici, 


21 


quam  tractibus  fibrarum  primitivarum,  quum  hi,  si  soli  exstarent,  aeque  atque  omnes 
vicini  cum  proximis  ad  unam  massam  aequalem  coalescerent. 

Tractatur  de  rationibus . ad  quas  globuli  gangliosi  in 
medulla  spinali  sunt  dispositi. 

Non  modo  ad  dispositionem  et  decursum  fibrarum  primitivarum  tractuum,  sed 
etiam  ad  rationes,  secundum  quas  globuli  gangliosi  collocati  sint,  constituendas  Stillin - 
gius  ex  suis  praeparatis  fructum  redundare,  censet.  Quamdiu  globulos  medullae  spinalis 
gangliosos  modo  ex  medulla  vitulina  recenti  habebamus  cognitos,  valde  dubium  nobis 
videbatur,  num  etiam  in  medulla  ejusdem  animalis  alcohole  durefacta  eadem  ra- 
tione essent  perspicui,  qua  Stillingius  figuris  1 et  2.  tab.  I.  libell.  II.,  jam  saepius  com- 
memoratis, eos  adumbravit.  Haec  enim  corpuscula  pallida,  tenuia  ac  denticulata  aliis 
substantiis  obscurioribus,  adeo  si  exigua  harum  copia  ea  obtegeret,  saepissime  obduci 
videbantur,  ita  ut  discerni  non  possent.  Quamvis  haec  opinio  nostra  confirmaretur, 
nihilo  minus  Stillingii  globulorum  illorum  adumbratio  praeparatis  comprobatur.  In 
segmento  enim  tenuissimo,  anteriorem  cineream  persecante  substantiam  (quae  etiam 
centies  quinquagies  microscopo  amplificata  pellucida  est),  multa  lucida  loca  et  splen- 
dentes lacunae  manifesto  conspici  possunt  , quorum  in  centro  vel  ad  margines 
globuli  gangliosi  inveniuntur,  ita  ut  singuli  globuli  in  singulis  lacunis  sint  positi.  Nun- 
quam vero  aliis  locis,  nisi  in  his  lacunis  globuli  illi  cernuntur.  Quum  autem,  uti  jam 
supra  commemoravimus,  tantam  amplificationem  adhibere  liceat,  illa  corpuscula  pro- 
fecto esse  globulos  gangliosos,  in  dubium  vocari  omnino  non  potest. 

Lucem  ad  has  globulorum  gangliosorum  rationes  cognoscendas  a Stillingio  alla- 
tam esse,  gravissima  nobis  videtur  ejus  observatio,  eique  laudi  vertamus,  si  iucepta 
subtilius  exquireret  ac  demonstraret.  Nos  autem  talem  exquisitionem  subtiliorem  omit- 
tamus, ne  auctorem  laborum  studiorumque  fructibus  privaremus. 

Sin  vero  Stillingius  dicit,  illa  elementa  in  sola  anteriori  substantia  cinerea  inve- 
niri, haec  sententia  ex  ea  causa  derivanda  esse  videtur,  quod  tantum  praeparatis  suis 

alcohole  durefactis  innititur.  Quum  enim  ex  medulla  spinali  hominis  (quem  jam  ex 
pluribus  diebus  mortuum  esse  nihil  ad  rem  pertinet),  et  quidem,  si  fieri  potest, 
ex  intumescentia  ejus  lumbali  cornua  posteriora  cinereae  sustantiae  separantur  eorum- 
que  partes  extremas,  subtilissime  discerptas,  ope  microscopi  perspiciuntur,  in  posterio- 
ribus quoque  cornibus  globulos  gangliosos  peculiari  modo  coloratos  agnoscere  licet, 
quod  etiam  J^alentin  confirmat  1).  Contra  autem  in  segmentis  tenuissimis,  alcohole 
durefactis,  animadverti  non  possunt,  quum  eos  hic  substantiis  obscurioribus  obtectos 
esse  videatur. 


Haec  hactenus.  — Nobis  vero  eo  dissertationem  nostram  terminare  licebit,  quod 
non  omnes  Stillingii  observationes,  si  diligentius  eas  perscruteris,  tanta  gaudent  firmi- 
tate, quantam  ille  iis  vindicare  conatur.  Ex  animo  vero  desideramus,  fore  ut  illae 
disquisitiones  solidiori  superstruentur  fundamento,  quod  vero,  num  mullis  ex  iis  eveniat, 
jure  vocamus  in  dubium. 

Ex  nostra  parte  non  deerimus  in  sequendo  vestigia  Stillingii  majori,  quam  huc 
usque  fieri  potuit,  diligentia  atque  summo  gaudio  capessemus  occasionem,  si  persuasio 
nostra  permittit,  cum  eo  consentiendi. 


I)  Valentin.  Repert  VIII.  pag.  95.  Amnerkung. 


